Lengua napulitana
'O nnapulitano è na lengua rumanza ca se parla 'n Campania e all'ate parte d"o Sud-Italia. Soletamente, però, so' cchiammate accussí tutt' 'e dialette ca se parlano ô Sud cuntinentale (Campania, Abruzzo, Lucania, nord d"a Calavrea, nord d"a Puglia, Molise, sudd d"o Lazzio e na pparte d"e Marche) e parlate ca se ntenneno ll'une cu ll'ate e teneno cierte rréole símmele. Chesta idea nun è 'a stessa pe tutte 'e lenguiste, cierte diceno mmece ca cu ttutte 'e ddifferenze ca ce stanno nfra chisti dialette e p''o fatto ca nun ce sta nisciuna standardizzazione nun se pô parlà 'e na "lengua napulitana" e parlano mmece 'e nu cuntinuo 'e "dialette taliane merediunale ntermedie". 'O 14 'e ottovre 2008 'a Reggione Campania cu nu DDL tene dicerato ca 'o nnapulitano è na lengua e ca va prutetto e nzegnato. Fuje pure ricanusciuta 'e ll'UNESCO comme lengua 'e chieno titulo.

Comm'a tutte 'e lengue rumanze, 'o napulitano vene d''o llatino, ma dint' ê secule se cagnaje pe mmiezo d''e ddominazione francise e spagnuola, e quacche pparola vene pure d''o grieco, e ll'arabbo e d"o ngrese aropp'a Siconda guerra munniale.

Pe vvedé 'e ddifferenze putite leggere ccà abbascio 'o Pate nuoste  'int'ê vvariazzione Napulitano 'e Napule, Napulitano d''o sud d''o Lazzio, Napulitano d''o nord d''a Calavrea, 'int'â variazzione d''a lengua siciliana ca se parla 'int'ô sud d''a Calavrea, 'int'â lengua taliana e 'a lengua latina.

Bibbliografia 
 Atlante Linguistico Italiano-Svizzero

Jonte nterne 
 Jonte a libbre napulitane

Jonte 'a fore 
Carta Auropea dê llengue Riggiunale o minuritarie
 Dezziunario napulitano 'n coppa a Wiktionary

Lengua napulitana